Diari Oficial de la Generalitat Valenciana


Sumari del DOGV 2036, del 01-06-1993 (1993/828170)

ORDRE de 24 de maig de 1993, de la Conselleria d'Agricultura i Pesca, per la qual crea el Registre Oficial de Productors, Comerciants i Importadors de Vegetals i per la qual dicta les normes complementaries per a l'expedició del passaport fitosanitari.
------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/24/(1)/dof/vci/html**

### Dades del document

Número de DOGV
:   2036

Data del DOGV
:   01-06-1993

Secció del DOGV
:   DISPOSICIONS GENERALS

Número del document
:   1993/828170


Data del document
:   24-05-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 24 de maig de 1993, de la Conselleria d'Agricultura i Pesca, per la qual crea el Registre Oficial de Productors, Comerciants i Importadors de Vegetals i per la qual dicta les normes complementàries per a l'expedició del passaport fitosanitari.  
La Directiva 77/93/CEE, del Consell, de 21 de desembre de 1976, i les seues modificacions posteriors, estableixen mesures de protecció contra la introducció i propagació a la Comunitat Europea d'organismes nocius per als vegetals i productes vegetals. A fi d'aplicar el règim fitosanitari comunitari a un espai sense fronteres interiors i possibilitar la realització dels controls fitosanitaris en l'origen, estableix que els productors, magatzems col·lectius i centres d'expedició s'han d'incloure en un registre oficial, i que determinats vegetals i altres objectes han d'anar acompanyats per a la circulació dins la CEE d'un passaport fitosanitari.  
D'altra banda, la Directiva 92/90/CEE, de la Comissió, de 3 de novembre de 1992, estableix les obligacions a què estan subjectes els productors o importadors de vegetals, productes vegetals o altres objectes, i també les normes detallades per a la seua inscripció en un registre oficial i la Directiva 92/105/CEE, de la Comissió, de 3 de desembre, estableix la normalització dels passaports fitosanitaris i els procediments per a la seua expedició.  
Aquestes dues darreres directives han estat traslladades a la normativa espanyola per l'Ordre de 17 de maig de 1993, del Ministeri d'Agricultura, Pesca i Alimentació (BOE núm. 120 de 20 de maig de 1993), per la qual estableix les obligacions a què estan subjectes els productors, comerciants i importadors de vegetals, de productes vegetals i d'altres objectes, i també les normes detallades per a la inscripció en un registre oficial i l'Ordre de 17 de maig de 1993, del Ministeri d'Agricultura, Pesca i Alimentació, per la qual estableix la normalització dels passaports fitosanitaris destinats a la circulació de determinats vegetals, productes vegetals i altres objectes dins la Comunitat i per la qual estableix els procediments per a l'expedició d'aquests passaports i les condicions i procediments per a la substitució.  
En ambdues disposicions, i d'acord amb la legislació espanyola, es declaren com a òrgans competents els que designen les comunitats autònomes per als productors, comerciants, magatzemistes o importadors al seu àmbit territorial, amb l'excepció dels que realitzen exclusivament activitats d'importació.  
Amb la finalitat d'aplicar i desenvolupar aquestes normes a la Comunitat Valenciana  
ORDENE  
Article primer  
Es crea a la Comunitat Valenciana el Registre Oficial de Productors, Comerciants i Importadors de Vegetals. Serà obligatòria la inscripció en aquest registre de tots els productors, comerciants i importadors d'alguns del vegetals o productes vegetals que s'indiquen a l'annex I de l?Ordre de 17 de maig de 1993, del Ministeri d'Agricultura, Pesca i Alimentació, per la qual estableix les obligacions a què estan subjectes els productors, comerciants i importadors de vegetals, de productes vegetals i d'altres objectes, i també les normes detallades per a la inscripció en un registre oficial i també aquelles que es determinen en el futur seguint els procediments prevists en la Directiva 77/93.  
La inscripció en el registre implica el compliment de les obligacions esmentades en els articles tercer i quart de l?Ordre de 17 de maig de 1993, citada en el paràgraf anterior.  
Article segon  
En l?àmbit territorial de la Comunitat Valenciana, la Direcció General de Producció i Indústries Agràries de la Conselleria d'Agricultura i Pesca, serà l?òrgan responsable per a la gestió del Registre Oficial establert per l?Ordre de 17 de maig de 1993, del Ministeri d'Agricultura, Pesca i Alimentació, i dels passaports fitosanitaris normalitzats per l?Ordre de 17 de maig de 1993 del mateix ministeri. Aquesta gestió es realitzarà per mitjà dels serveis territorials de la Conselleria d'Agricultura i Pesca a Alacant, Castelló i València.  
Article tercer  
S'han d'inscriure en el registre esmentat tots els productors, comerciants o importadors afectats que tinguen establiments a la Comunitat Valenciana, encara que estiguen inscrits en una altra comunitat autònoma en què també exercesquen activitats.  
Article quart  
La sol·licitud d'inscripció en el registre esmentat, segons el model de l'annex I, i la declaració anual de conreu, si escau, segons el model de l'annex II, han de dirigir-la els interessats als serveis territorials de la Conselleria d'Agricultura i Pesca. Així mateix, s'hauran de dirigir a aquests serveis territorials les sol·licituds d'expedició dels passaports fitosanitaris, segons el model de l'annex III, acompanyat d'un model d'etiqueta o, si escau, d'un model d'etiqueta i document d'acompanyament.  
Article cinquè  
Els interessats poden inscriure's en un sol servei territorial, corresponent a la zona on tinga les majors explotacions o eventualment la seua seu social, encara que hauran d'indicar els establiments en les altres províncies de la Comunitat Valenciana, si els tenen, perquè puguen exercir-se els corresponents controls. Per a això, el servei territorial en el qual s'han inscrit comunicarà d'ofici als altres serveis territorials l'existència dels establiments esmentats.  
Article sisè  
Les informacions contingudes en els punts 3 i 4 de l'annex de l?Ordre de 17 de maig de 1993, del Ministeri d'Agricultura, Pesca i Alimentació, relatives a la normalització de passaports fitosanitaris, es codifiquen de la següent manera:  
- El nom o codi d'òrgan oficial responsable es codifica amb el número 17, corresponent a la Comunitat Valenciana;  
- El número de registre constarà de sis dígits, de manera que les dues primeres xifres siguen:  
Alacant: 03   
Castelló: 12   
València: 46  
i les quatre restants el número d'ordre del productor dins el registre.  
Article setè  
S'autoritza la Direcció General de Producció i Indústries Agràries perquè adopte les mesures complementàries necessàries que permeten complir allò establert en aquesta disposició.  
DISPOSICIO FINAL  
Aquesta ordre entrarà en vigor el mateix dia de la seua publicació al Diari Oficial de la Generalitat Valenciana.  
València, 24 de maig de 1993  
El Conseller d?Agricultura i Pesca,   
LUIS FONT DE MORA MONTESINOS  
Veure annex


Còpia Permalink ELI